open-index/open-wikipedia-markdown huggingface dataset:
Søramerikanske flagg

Dette er et galleri over **[[Sør-Amerika|søramerikanske]] [[stat|land]]s [[flagg]]** og flagga til internasjonale organisasjoner.

## Internasjonalt

Fil:Flag of Mercosur.svg|Mercosur


## Selvstendige land

Fil:Flag of Argentina.svg|Argentina
Fil:Flag of Bolivia.svg|Bolivia
Fil:Flag of Brazil.svg|Brasil
Fil:Flag of Chile.svg|Chile
Fil:Flag of Colombia.svg|Colombia
Fil:Flag of Ecuador.svg|Ecuador
Fil:Flag of Guyana.svg|Guyana
Fil:Flag of Paraguay.svg|Paraguay
Fil:Flag of Peru.svg|Peru
Fil:Flag of Suriname.svg|Surinam
Fil:Flag of Trinidad and Tobago.svg|Trinidad og Tobago
Fil:Flag of Uruguay.svg|Uruguay
Fil:Flag of Venezuela.svg|Venezuela


## Avhengige territorier

Fil:Flag of Aruba.svg|Aruba
Fil:Flag of Bonaire.svg|Bonaire
Fil:Flag of Curaçao.svg|Curaçao
Fil:Flag of the Falkland Islands.svg|Falklandsøyene
Fil:Flag of French Guiana.svg|Fransk Guyana
Fil:Flag of South Georgia and the South Sandwich Islands.svg|Sør-Georgia og Sør-Sandwichøyene
Enya

:*For kvinnenavnet, se [[Enya (navn)]]*

**Enya**, dåpsnavn **Eithne Pádraigín Ní Bhraonáin** (engelsk: *Enya Patricia Brennan*) (født 17. mai 1961 i Gweedore, grevskapet Donegal, Irland) er en irsk sanger og komponist. Hun har vunnet Grammy Award i 1993, 1997, 2002 og 2007 og ble nominert til Oscar i 2002 som komponist. Hun er en av Irlands mest kjente musikere. Hun har også medvirket til filmmusikken til Ringenes Herre.

Media omtaler henne tidvis ved hennes anglifiserte navn Enya Brennan. «Enya» er en tilnærmet skriving av hvordan Eithne er uttalt i Donegal-dialekten, hennes morsmål.

Hun begynte sin musikalske karriere i 1980 da hun kortvarig var tilknyttet hennes families gruppe Clannad før hun gikk videre som soloartist. Hun fikk bredere anerkjennelse for sin musikk da BBCs serie *[[The Celts]]* i 1986 ble vist. Kort etter skaffet hennes album *Watermark* (1988) internasjonal berømmelse og ble kjent for sin særskilte musikk, karakterisert av stemmelag, folkemusikk, et bakteppe av synthesizere og eterisk gjenklang. 

Enya hadde stor kommersiell suksess på 1990- og 2000-tallet. Albumet A Day Without Rain i 2000 solgte 15 millioner eksemplarer, og hun var mestselgende kvinnelige artist i verden i 2001. I Irland er det bare U2 som har høyere salgstall. Samlet opplag på hennes album er over 75 millioner, med fler enn 26 millioner solgte album i USA. Hun har fått fire Grammy-priser og en Oscar-nominasjon.

## Diskografi
* *Enya* (1987)
* *Watermark* (1988)
* *Shepherd Moons* (1991) *
* *The Celts* (1992)
* *The Memory of Trees* (1995) *
* *Paint The Sky With Stars* (1997)
* *A Day WIthout Rain* (2000)  *
* *Amarantine* (2005)  *
* *And Winter Came...* (2008)
* *The Very Best Of Enya* (2009)
* Dark Sky Island (2015)

*Merket med stjerne indikerer [[Grammy]]-prisen*

## Referanser


## Eksterne lenker
* 
* 
* 
* 
* Willows On The Water – Unofficial Enya's Website
Aksling

En **aksling** eller **aksel** er senterstangen i et roterende hjul, skive, tannhjul eller et ledd, eller også en roterende stang som mellomledd for kraftoverføring fra et objekt til et annet. En aksling i et hjul kan være låst, slik at akslingen beveger seg med samme rotasjonshastighet som hjulet, eller det kan ha et mellomliggende lager, slik at de roterer uavhengig av hverandres hastighet. En aksling kan også kunne bevege seg fritt i et hjul i én retning, men være låst den andre retningen, som i navet på en sykkel. 

## Kjøretøyakslinger
Akslinger er en essensiell del av hjulbaserte kjøretøy. Akslingene sørger for at hjulene holder relativ posisjon i forhold til kjøretøyets kropp. Siden det bare er hjulene som rører bakken, må akslingene bære hele kjøretøyets vekt. De må også tåle all form for akselerasjon og andre krefter som påvirker kjøretøyet. 

## Se også
*Bakaksling
*Drivaksling
*Mellomaksling
*Kamaksel
Landemerke

**Landemerke** var opprinnelig en nevnelse brukt om et punkt på land som man kunne navigere etter når man var på sjøen. Brukt på denne måten ble de kalt med og var deler av det gamle kystnavigasjonssystemet fra før fyr og sjømerker ble vanlige langs kysten.  

Mange sjøkart er utstyrt med tegninger av landtoninger og landemerker. Disse er avbildet slik de sees fra havet. Landemerkene kan være naturens skaperverk eller de kan være menneskeskapte, f.eks. store bygninger. 

I dag blir ordet landemerke mye brukt om iøynefallende bygninger og landformasjoner som man kan se fra lang avstand, også når man ferdes langs en vei. Eksempler på slike landemerke er Eiffeltårnet i Paris og Frihetsgudinnen i New York. 

Sjøfolk hadde mange kjente landemerker langs ulike skipsleder. Det var særlig iøynefallende og gjenkjennbare klipper og fjellformasjoner, kirketårn og fyrlykter: de hvite klippene ved Dover, kirketårnet på Mont-Saint-Michel. Langs Norges kyst er landemerkene mange forskjellige fyrtårn og karakteristiske fjellformasjoner som Alden i Sogn, Den omvendte båt i Kristiansand, Hårteigen på Hardangervidda, Nordkapp i Finnmark og Torghatten i Nordland. Ved innseilingen til Tromøysund østfra passerer leia en *skipskirkegård* og holmen Bonden, fra 1800-tallet med varde og fra 1924 med lykt, har vært et viktig kjennemerke. 

Imenessalen i Grimstad er et mye benyttet landemerke på Sørlandet, og er skrevet seg inn i verdenslitteraturen av dikteren Henrik Ibsen. Imenes er en gård i bygda Landvik, og fjellet like ved gården har en karakteristisk form og tilstrekkelig høyde til å sees langt til sjøs. Ibsen kjente Imenessalen fra sin tid som apoteklærling i Grimstad og benyttet seg at denne kunnskapen da han skrev eposet Terje Vigen. Terje nærmer seg Norges kyst etter å ha hentet korn på Jylland under Napoleonskrigen, og på hjemveien leter han i horisonten etter landkjenning og finner Imenessalen som et landemerke - bred og blå - *da visste han hvor han var*.  

Risørflekken som ligger godt synlig over Solsiden er et av Sørlandets eldste seilmerker, og er synlig 12 nautiske mil av land. Risørflekken benyttes fremdeles og er stadig et viktig sjømerke. Det var hollandske sjømenn som først kalket på 1600-tallet. Eieren av Buvika ble så tidlig som i 1641 pålagt av kongen å holde det kalkede fjellpartiet over byen ved like. I dag skjer det ved at forskjellige lag og foreninger, sammen med kommunen står for arbeidet med å holde berget hvitt.  

En annen variant er overettmerker som består av hvite triangler, der spissene skal falle «overett» når skipet er midt i leia. På kveld og natt er der montert lykter som står midt i hver sin trekant.

## Se også
* Dagmerke

## Referanser


## Litteratur
* [Norges sjøkartverk]: Kystens historie i kart og beskrivelser. Norges sjøkartverk 1932 - 1982.
Bakaksling

**Bakaksling** tar seg av overføring av kraft fra girkasse til bakhjulene på bakhjulstrekkede hjuldrevne kjøretøy, og er da koblet til drivhjulene. Den består av differensial, kardang og et sett av akslinger og kulelager. Den er festet flere steder på kjøretøyet, oftest med et slags støtdemper for å absorbere sjokk som følge av passering av ujamnheter i underlaget. På kjøretøy med forhjulsdrift vil bakakslingen være koblet til tomgangshjul.
Ann-Christin Hensher

**Ann-Christin Hensher** (født 1948 i Stockholm) er en svensk forfatter og advokat.

Hensher er utdannet cand.jur ved Stockholms universitet. Hun har arbeidet som advokat med sosialrett som spesiale i Stockholm, London og Brussel. 

Før jusstudiet hadde hun gått husmorskole, Tillskärarakademin (utdanner skreddere og designere) og utdannet seg som fotograf. Hun har også arbeidet som helsefagarbeider, selger og croupier.

52 år gammel debutere Hensher i 2000 med *Skulden till Daniel*, den første i en serie kriminalromaner med den steinharde karriereadvokaten Ulrika Stål i hovedrollen. Bøkene er oversatt til flere språk.

Hensher er bosatt i Marbella i Spania.

Ifølge egne opplysninger er Ann-Christin Hensher dyslektiker.

## Bibliografi
* *Skulden till Daniel* (2000)
* *I orätta händer* (2002)
* *I lögnens spår* (2004)
* *Naken ängel* (2006)
* *Kobrans öga* (2007) 

### Oversettelser til norsk

## Eksterne lenker
* Ann-Christin Hensher: Offisiell hjemmeside
* Wahlström & Widstrand forlag: Ann-Christin Hensher 
* Deckarfokus: Nettmøte med Ann-Christin Hensher
Antti Sarpila

**Antti Juhani Sarpila** (født 1964) er en finsk jazzmusiker (klarinett), kjent fra flere utgivelser.

Han antok tidlig en Benny Goodman-inspirert stil og studerte under Bob Wilber, ble med i dennes «Tribute to Benny Goodman» (Carnegie Hall, 1988), og har senere figurert på seks utgivelser i USA. De fremførte på Oslo Jazzfestival 2006, blant annet i samarbeid med Stokstad/Jensen Trad.Band.

Hans eget A. S. Swing Band ble etablert i 1982, og har gitt ut over ti plater.
En jubileums-DVD, *20th Anniversary Concert live at [[Finlandia Hall]]* ble utgitt i 2002.
Med Swedish Swing Society besøkte han Carnegie Hall også i 2000.  I kvartett med Lars Erstrand, Mark Shane og Björn Sjödin utga han *A sailboat in the moonlight* (2004) og *We've got a heartful of music* (2004).  Samme året var han gjest da Gerhard Aspheims «Oldtimers» fremførte 25-årsjubileumskonsert på Oslo Jazzfestival.

Han mottok Yrjö-prisen i 1997.

## Referanser


## Eksterne lenker
* 
* 
*
Hollandés

**Hollandaise** er en klassisk fransk saus. Sausen er en emulsjon av eggeplommer og smør, smaksatt med sitronsaft og hvit pepper. Sausen har rykte på seg for å være vanskelig å få til fordi den lett skiller seg . Hollandaise er grunnlag for en gruppe av smørsauser, hollandaisefamilien, med béarnaise og musselinesaus som berømte variasjoner . 

Hollandaise har en mild smak og en kremet konsistens, og blir mye brukt til retter av fisk, til grønnsaker med mild smak eller til egg, for eksempel i Eggs Benedict.

## Referanser


## Kilder
* 
* 
* 

## Eksterne lenker
* Eksempel på oppskrift og fremgangsmåte
Nordamerikanske flagg

Dette er et galleri over **[[Nord-Amerika|nordamerikanske]] [[Stat|land]]s [[flagg]]** og flagga til internasjonale organisasjoner i Nord-Amerika.

## Internasjonalt

Fil:Flag of CARICOM.svg|CARICOM
Fil:Flag of NATO.svg|NATO


## Selvstendige land

Fil:Flag of the United States.svg|Amerikas forente stater
Fil:Flag of Antigua and Barbuda.svg|Antigua og Barbuda
Fil:Flag of the Bahamas.svg|Bahamas
Fil:Flag of Barbados.svg|Barbados
Fil:Flag of Belize.svg|Belize
Fil:Flag of Canada.svg|Canada
Fil:Flag of Costa Rica.svg|Costa Rica
Fil:Flag of Cuba.svg|Cuba
Fil:Flag of Dominica.svg|Dominica
Fil:Flag of the Dominican Republic.svg|Den dominikanske republikk
Fil:Flag of El Salvador.svg|El Salvador
Fil:Flag of Grenada.svg|Grenada
Fil:Flag of Guatemala.svg|Guatemala
Fil:Flag of Haiti.svg|Haiti
Fil:Flag of Honduras.svg|Honduras
Fil:Flag of Jamaica.svg|Jamaica
Fil:Flag of Mexico.svg|Mexico
Fil:Flag of Nicaragua.svg|Nicaragua
Fil:Flag of Panama.svg|Panama
Fil:Flag of Saint Kitts and Nevis.svg|Saint Kitts og Nevis
Fil:Flag of Saint Lucia.svg|Saint Lucia
Fil:Flag of Saint Vincent and the Grenadines.svg|Saint Vincent and the Grenadines
Fil:Flag of Trinidad and Tobago.svg|Trinidad og Tobago


## Avhengige områder

Fil:Flag of the United States Virgin Islands.svg|De amerikanske Jomfruøyer (USA)
Fil:Flag of Anguilla.svg|Anguilla (Storbritannia)
Fil:Flag of Aruba.svg|Aruba (Nederland)
Fil:Flag of Bermuda.svg|Bermuda (Storbritannia)
Fil:Flag of Bonaire.svg|Bonaire (Nederland)
Fil:Flag of the British Virgin Islands.svg|De britiske Jomfruøyer (Storbritannia)
Fil:Flag of the Cayman Islands.svg|Caymanøyene (Storbritannia)
Fil:Flag of Curaçao.svg|Curaçao (Nederland)
Fil:Flag of France.svg|Clipperton  (Frankrike)
Fil:Flag of Greenland.svg|Grønland (Danmark)
Fil:Flag of Guadeloupe (local).svg|Guadeloupe (uoffisielt) (Frankrike)
Fil:Flag of Martinique.svg|Martinique (Frankrike)
Fil:Flag of Montserrat.svg|Montserrat (Storbritannia)
Fil:Flag of Puerto Rico.svg|Puerto Rico (USA)
Fil:Flag of Saba.svg|Saba (Nederland)
Fil:Flag of Saint Barthelemy (local).svg|Saint-Barthélemy (uoffisielt) (Frankrike)
Fil:Flag of France.svg|Saint Martin (Frankrike)
Fil:Flag of Saint-Pierre and Miquelon.svg|Saint-Pierre og Miquelon (uoffisielt) (Frankrike)
Fil:Flag of Sint Eustatius.svg|Sint Eustatius (Nederland)
Fil:Flag of Sint Maarten.svg|Sint Maarten (Nederland)
Fil:Flag of the Turks and Caicos Islands.svg|Turks- og Caicosøyene (Storbritannia)
De franske sørterritorier

**De franske sørterritorier** (fransk: *Territoire des Terres australes et antarctiques françaises* eller *Terres australes et antarctiques françaises* forkortes T.A.A.F. eller TAAF) er et antall subantartiske vulkanske øyer i den sørlige delen av Det indiske hav, sør for Afrika og som ligger omtrent like langt fra Afrika, Antarktis og Australia, samt en rekke omstridte øyer omkring Madagaskar.

De franske sørterritorier er et fransk oversjøisk territorium (fransk: *territoire d'outre-mer*) siden 1955. Området ble før administrert fra Paris av en «administrateur supérieur», men er siden 2004 ledet av en «préfet» med hovedkvarter i Saint-Pierre på Réunion.

I 2019 ble Crozetøyene, Kerguelen, Amsterdam- og Saint-Paul-øyene med omliggende havområder, oppført på Unescos verdensarvliste under samlenavnet Franske sørlige land- og havområder.

## Geografi
De franske sørterritorier omfatter øyene:
* Kerguelen (Archipel des Kerguelen), en gruppe med vulkanske øyer i sørlige Indiahavet, sørøst for Afrika, omtrentlig samme avstand mellom Afrika, Antarktis, og Australia;
* Amsterdam- og Saint-Paul-øyene (Îles Saint Paul et Amsterdam), en gruppe nord for Kerguelen;
* Crozetøyene (Îles Crozet), en gruppe i sørlige Indiahavet, sør for Madagaskar;
* Adelie Land (Terre Adélie), det franske kravet på en sektor av kontinentet Antarktis;
*De spredte øyer i Indiahavet (Îles Éparses), en gruppe spredte øyer rundt kysten av Madagaskar.

Fra 23. februar 2007 inngår en del franske småøyer i Mosambikkanalen, samt nord og øst for Madagaskar, De spredte øyer i Indiahavet (Bassas da India, Europaøya, Glorieusesøyene, Juan de Nova og Tromelinøya) som det femte distriktet i De franske sørterritorier. Madagaskar gjør krav på de fire vestlige av disse øyene, i tillegg til krav fra Komorene om Glorieusesøyene, og fra Mauritius om Tromelinøya. 

Ingen av øyene har fast sivil bosetting, kun besøkende militært personell, myndighetspersoner, vitenskapelige forskere og annet personell. Frankrike gjør krav på 200 nautiske mil økonomisk sone rundt hver av de små øyene, som i stor grad overlapper med de økonomiske sonene til nabostatene i området.

## Økonomi
Områdets naturressurser er begrenset til fisk og skalldyr. Økonomisk aktivitet er begrenset til administrasjon av meteorologiske og geofysiske forskningsstasjoner, og franske og andre fiskeflåter.

Den fremste fiskeressursen er patagonisk tannfisk og klippehummer. Begge deler er utsatt for tyvfiske av utenlandske skip og av den grunn patruljerer den franske marinen og tidvis andre skip området. Tyvfiske medfører harde bøter og kan innebære at skipene blir beslagt.

Tidligere solgte Frankrike lisens på patagonisk tannfisk til utenlandske fiskerier, men grunnet overfiske er dette nå begrenset til et lite antall fra øya Réunion.

Områdets inntekter er på omtrent €16 millioner årlig.

## Referanser


## Eksterne lenker
* 
* ''Iles Éparses'', De franske sørterritorier Fra CIA World Factbook
Bungalow

En **bungalow** er et ett-etasjes hus. Ordet er utledet fra hindi *bangula*, som beskriver at huset er i *[[bengalsk]] stil*.  Ordets betydning beskriver den type hus som engelskmennene bodde i, i kolonitiden i India. Grovt sett kan man se på det som et lite hus (kun én etasje) med kun én veranda, og et hus som er enkelt å holde.

Noen amerikanske varianter av bungalower bruker loftsetasjen som en halv boligetasje (se bildet), og blir en litt annen variant enn det originale.
Ilmenau

:*For elven med samme navn i Niedersachsen, se [[Ilmenau (elv)]].*

**Ilmenau** er med  innbyggere den største byen i Ilm-Kreis, en landkrets i Thüringen i Tyskland. Byen nevnes første gang i 1273. 

## Kjente personligheter
* Andrea Henkel
* Dagmar Schipanski
* Claudia Nolte
* Peter Sendel

## Vennskapsbyer
Ilmenau er vennskapsby med Homburg i Tyskland, Wetzlar i Tyskland, Blue Ash i USA og Targu Mures.

## Bilder

Fil:Technikum_Ilmenau.jpg|Universitetet i Ilmenau
File:Ilmenau Lindenberg.JPG|Utsikt over byen
File:Stadtkirche Ilmenau3.JPG|Bykirken i Ilmenau
File:Ilmenau Rathaus.jpg|Rådhuset
File:Amtshaus Ilmenau2010.JPG|Amtshaus
File:Ilmenau Jakobuskirche.jpg|Jakobskirken
File:Bahnhof Ilmenau.jpg|Jernbanestasjonen


## Referanser


## Eksterne lenker
*
Kingpin

**Kingpin** (eg. navn **Wilson Fisk**) er en superskurk fra Marvel Comics som ble skapt av Stan Lee og John Romita sr. Hans første opptreden var i *The Amazing Spider-Man #50* som utkom i USA i 1967. Han var modellert etter Sydney Greenstreets rolle i filmklassikeren *[[Malteserfalken]]*.

Wilson Fisk er lederen av New York mafiaen og går under navnet **Kingpin** i underverdenen. Han er en korpulent og veldig høy mann og går ofte i hvit dress og går med stokk med en stor diamant som håndtak og sigar. I offentligheten presenterer Fisk seg som en vanlig multimillionær forretningsmann. Fisk har kjempet mot mange forbryterbekjempere, bl.a. *[[Spider-man]]*, *[[Daredevil]]* og *[[The Punisher]]*. Fisk er kaldblodig og eier derfor ingen anger for det han gjør.

Figuren spilte en viktig rolle i *[[Daredevil]]*-seriene fra sent 70-tall og tidlig 80-tall, skrevet av Frank Miller.
Oseanias flagg

Dette er et galleri over **[[Oseania|oseaniske]] [[Stat|land]]s [[flagg]]**.

## Selvstendige land

Fil:Flag of Australia.svg|Australia
Fil:Flag of Fiji.svg|Fiji
Fil:Flag of Kiribati.svg|Kiribati
Fil:Flag of the Marshall Islands.svg|Marshalløyene
Fil:Flag_of_Federated_States_of_Micronesia.svg|Mikronesiaføderasjon
Fil:Flag of Nauru.svg|Nauru
Fil:Flag of New Zealand.svg|New Zealand
Fil:Flag of Palau.svg|Palau
Fil:Flag of Papua New Guinea.svg|Papua Ny-Guinea
Fil:Flag of the Solomon Islands.svg|Salomonøyene
Fil:Flag of Samoa.svg|Samoa
Fil:Flag of Tonga.svg|Tonga
Fil:Flag of Tuvalu.svg|Tuvalu
Fil:Flag of Vanuatu.svg|Vanuatu


## Avhengige områder

Fil:Flag of American Samoa.svg|Amerikansk Samoa (USA)
Fil:Flag of Christmas Island.svg|Christmas Island (Australia)
Fil:Flag of the Cook Islands.svg|Cookøyene (New Zealand)
Fil:Flag of French Polynesia.svg|Fransk Polynesia (Frankrike)
Fil:Flag of Niue.svg|Niue (New Zealand)
Fil:Flag of Norfolk Island.svg|Norfolkøya (Australia)
Fil:Flag of the Northern Mariana Islands.svg|Nord-Marianene (USA)
Fil:Flag_of_New_Caledonia.svg|Ny-Caledonia (Frankrike)
Fil:Flag of the Pitcairn Islands.svg|Pitcairnøyene (Storbritannia)
Fil:Flag of Tokelau.svg|Tokelau (New Zealand)
Fil:Flag of Wallis and Futuna.svg|Uoffisielt flagg for Wallis og Futuna (Frankrike)
Samveldet av portugisiskspråklige land

**Samveldet av portugisiskspråklige land** (portugisisk: ***Comunidade dos Países de Língua Portuguesa***, forkorta **CPLP**) er et flerlateralt forum for gjensidig vennskap mellom nasjoner som har portugisisk som offisielt språk.

## Opprettelse og medlemsland

CPLP ble oppretta i 1996 med sju medlemsland: Angola, Brasil, Guinea-Bissau, Kapp Verde, Mosambik, Portugal og São Tomé og Príncipe. Øst-Timor ble med i 2002, etter å ha blitt selvstendig fra Indonesia. Brasil, Øst-Timor og de fem afrikanske landa er tidligere portugisiske kolonier.

I 2006 ble Ekvatorial-Guinea og Mauritius observatørmedlemmer, og i 2008 ble Senegal det.

### Medlemmer
* 
* 
* 
* 
* 
* 
* 
* 
* 

### Observatører
* 
* 
* 
* 
* 
* 
* 
* 
* 
* 
* Organisasjonen av ibero-amerikanske stater
* 
* 
* 
* 
* 
* 
* 
* 

## Eksterne lenker
*
Joachim von Winterfeldt-Menkin

**Joachim von Winterfeldt-Menkin** (født 5. mai 1865 i Grünberg, idag del av Leopoldshagen, død 3. juli 1945 i Harmshagen, Mecklenburg) var gjennom mange år aktiv i Røde Kors, og var president for Tysk Røde Kors fra 1921 til 1933. Han var også aktiv i prøyssisk lokalpolitikk og var medlem av den tyske Riksdagen fra 1907 til 1918. Han var en ivrig monarkist, og ble av Rikskanselliet betegnet som «tvers igjennom høyreorientert personlighet».

Han ble etterfulgt som Røde Kors-president av hertug Carl Eduard av Sachsen-Coburg-Gotha.

## Publikasjoner
* *Jahreszeiten des Lebens*, memoarer, 1942

## Referanser
Periodisk hypokalemisk paralyse

**Periodisk hypokalemisk paralyse** er en sjelden genetisk sykdom som karakteriseres av at mengden kalium i blodet synker. Personer med denne mutasjonen får oftest anfall fra og med ungdomstiden, og disse anfallene blir typisk utløst av måltider med store mengder karbohydrater eller slitsomme treningsøkter. Paralysen kan være mild og begrenset til visse muskelgrupper, eller mer alvorlig og også omfatte armer og ben. Anfallene kan vare i noen få timer eller opptil flere dager.

## Behandling
Å unngå måltider med store mengder karbohydrater og slitsomme treningsøkter, samt å ta acetazolamid daglig kan forhindre hypokalemiske anfall. Under et anfall kan man drikke kaliumklorid for å få det til å gå over.
Hans Ritter von Lex

**Hans [[Ritter]] von Lex** (født 27. oktober 1892 i Rosenheim i Kongeriket Bayern, død 26. februar 1970 i München) var en tysk konservativ politiker.

## Liv og virke
### Bakgrunn, utdannelse og yrke
Etter Abitur studerte han jus, og tjenestegjorde som frivillig i første verdenskrig. På grunn av sin krigstjeneste, ble han av den bayersk kongen tildelt Militär-Max-Joseph-Orden og fikk rett til adelsbetegnelsen ritter og adelspredikatet *[[von]]*. Etter å ha tatt sin andre juridiske statseksamen arbeidet han fra 1921 til 1932 som regjeringsassessor i den bayerske statstjenesten. Fra 1933 var han overregjeringsråd i det føderale innenriksministeriet og hadde ansvaret for sport. Etter annen verdenskrig var han ministerialdirektør i det bayerske innenriksministeriet fra 1946 til 1948, og etter sin pensjonering var han fra 1961 til 1967 president for Tysk Røde Kors. Fra 1967 var han ærespresident.

### Politisk karrière
Under Weimarrepublikken var Lex medlem av BVP, og leder for *Bayernwacht*, partiets kampforbund. Han var medlem av den tyske Riksdagen for BVP fra 1932 til 1933. Han forhandles forgjeves med nasjonalsosialistene om en koalisjonsregjering i Bayern i mars 1933. 

Etter annen verdenskrig ble han medlem av BVPs etterfølger CSU, og var statssekretær i det føderale innenriksministeriet fra 1950 til 1960.

## Utmerkelser
I tillegg til Militär-Max-Joseph-Orden, ble Lex tildelt stort fortjenstkors av Forbundsrepublikken Tysklands fortjenstorden. Han mottok Den bayerske fortjenstorden. I 1961 ble han utnevnt til Knight Commander of the British Empire. Han ble også tildelt storkors av Sankt Gregor den stores orden. En av det tyske føderale politiets kaserner er oppkalt etter ham.

## Referanser


## Litteratur
* Rudolf von Kramer, Otto Freiherr von Waldenfels, Günther Freiherr von Pechmann: *Virtuti Pro Patria. Der königlich bayerische Militär-Max-Joseph-Orden. Kriegstaten und Ehrenbuch. 1914–1918.* München 1966. S. 355.
Omusati (region)

**Omusati** er en region i Namibia. Ved folketellingen i 2011 hadde regionen en folkemengde på .  Uutapi ved Ombalantu danner et naturlig senter for denne regionen. 

Regionen består av ni valgkretser:
*Onesi
*Tsandi
*Uutapi
*Okalongo
*Oshikuku
*Elim
*Okahao
*Anamulenge
*Ogongo

## Referanser
Seljestad (Harstad)

**Seljestad** er en bydel i Harstad, lokalisert sør for sentrum og nord for Harstadbotn. Seljestadvegen går tvers gjennom bydelen, øst for Seljestad barneskole og Seljestad ungdomsskole, og var tidligere en del av hovedfartsåren inn til sentrum fra sør.

Hanna Kristine Kvanmo (1926–2005), SV-politiker og stortingsrepresentant, kom fra bydelen.

## Referanser
Konsortium

**Konsortium** (fra latin *consortium*: 'selskap', 'fellesskap') er en sammenslutning eller samarbeidsavtale mellom personer, organisasjoner, firmaer, myndigheter eller enhver kombinasjon av disse, vanligvis for sammen å oppnå forretningsmessige mål. Samarbeidet kan være mer eller mindre formelt, fra muntlige avtaler til dannelse av felles selskaper. Et konsortium formaliseres vanligvis av en kontrakt, som tegner rettighetene og forpliktelsene til hver enkelt medlem av.

Hver deltaker beholder sin separate legale status. Konsortiets kontroll over hver enkelt deltaker er i alminnelighet begrenset til virksomheter som involverer det felles foretaket, spesielt delingen av utbytte.

Et eksempel på et konsortium er selskapene som sto for utviklingen av RISC-prosessoren PowerPC, samt Unicode. Et annet eksempel på profittorientert konsortium er når en gruppe banker samarbeider om å gi lån. Et mer permanent felles samarbeid kalles vanligvis et institutt.

I bygg- og anleggsbransjen er en «prosjekteringsgruppe» (PG) et eksempel på  ingeniører og arkitekter som samarbeider i et konsortium. De samarbeider dermed om oppgaver for et konkret bygg eller anlegg. En PG har både en internavtale seg imellom og en kontrakt med en oppdragsgiver, for eksempel basert på standardkontrakten for prosjekteringsarbeid, NS 8401. Entreprenører kan opptre sammen som et «arbeidsfellesskap» i et konsortium overfor en byggherre. Ved offentlige anskaffelser kan leverandører inngi tilbud sammen som en «leverandørgruppe». En forutsetning er at leverandørgrupper opptrer som et klart og åpent samarbeid, og ikke som et ulovlig anbudssamarbeid.

Ved leverandørgrupper kan oppstå flere juridiske spørsmål, blant annet om feil og forsinkelser fra en av leverandørene skal påføre de andre i gruppen et solidaransvar, og om deltakerne enkeltvis eller samlet skal stille sikkerhet, så som selvskyldnerkausjon, for sine kontraktsforpliktelser.

## Eksempler på konsortier
* World Wide Web Consortium
* Open Geospatial Consortium

## Se også
* Fellesforetak
* Samvirke

## Eksterne lenker
* ConsortiumInfo.org
Militär-Max-Joseph-Orden

**Militär-Max-Joseph-Orden** er en orden som ble innstiftet 1. januar 1806 av den bayerske konge Maximilian Joseph I, og som var den høyeste militære fortjenstorden i Kongeriket Bayern. Dens historie gikk egentlig tilbake til det *kurpfalz-bayerske militærærestegnet*, som eksisterte fra 1794 til 1806.

Ordenens devise var *virtute pro patria*. Den var inndelt i tre klasser: Storkors, kommandør og ridder, og ordenen var forbundet med personlig (dvs. ikke arvelig) adelskap. Ordensmedlemmene fikk rett til å kalle seg «Ritter von...», altså «ridder av...» (f.eks. ble Hans Lex til Hans Ritter von Lex).

Artikler om mottakere av ordenen på Wikipedia
Astrobiologi

**Astrobiologi** (også kalt **eksobiologi**, **xenobiologi** eller **bioastronomi**) er læren om opprinnelsen, evolusjonen, distribusjonen og fremtidig liv i universet. Med andre er det en vanlig brukt betegnelse på studiet av muligheten for liv på andre himmellegemer enn Jorden. Astrobiologien har ennå ikke oppnådd status som egen vitenskap. Den er heller en protovitenskap, en blanding av forskjellige etablerte naturvitenskaper. Dette tverrfaglige fagfeltet omfatter søk etter beboelige miljøer i solsystemet og beboelige planeter utenfor solsystemet, leting etter bevis for prebiotisk kjemi, liv på Mars og andre himmellegemer i solsystemet, samt laboratorie-og feltarbeid knyttet til skapelsen og den tidlige evolusjonen av liv på Jorden. I tillegg gjennomføres det studier av potensialet for liv til å tilpasse seg utfordringene på Jorden og i verdensrommet.

I astrobiologi benyttes fysikk, kjemi, astronomi, biologi, molekylærbiologi, biokjemi, økologi, planetologi, geografi og geologi for å undersøke muligheten for liv i andre verdener og for å hjelpe til med gjenkjenningen av biosfærer som kan være svært forskjellige fra Jordens. Men astrobiologi i seg selv baserer seg på eksisterende vitenskapelige data; gitt mer detaljerte og pålitelige data fra andre deler av universet, kan det teoretiske grunnlaget for biologi, fysikk og kjemi utfordres av astrobiologi. Det florerer mange spekulasjoner i fagfeltet for å gi et helhetsbilde, og astrobiologi fokuserer hovedsakelig på hypoteser som passer godt inn i eksisterende vitenskapelige teorier.

Selve ordet *astrobiologi* betegner en ganske ny protovitenskap som tar for seg livet i sin alminnelighet. Dette innbefatter søket etter liv på fremmede planeter, både innenfor og utenfor solsystemet og søket etter livets opprinnelser på vår egen klode. Selv om astrobiologien selv er en ny disiplin, er enkelte deler av fagfeltet ikke nye i det hele tatt. De første eksperimentene om livets opprinnelse på Jorden ble utført allerede på 1950-tallet. Det mest berømte er Miller-Urey-eksperimentet, som viste at det er lett å fremstille de elementære forbindelsene som trengs for å danne en levende organisme.

## Referanser


## Eksterne lenker
* Artikkel på SNL
Oshana (region)

**Oshana** er en region i Namibia. Ved folketellingen i 2011 hadde regionen en folkemengde på .

Navnet Oshana beskriver det mest dominerende landskapstrekket i området, de grunne, sesongskapte forsenkningene som preger det lokale økologiske systemet. Kommunikasjonene blir hindret i regntiden, men fisken som gyter i oshanaene er en viktig kilde av protein i kosten.

Regionen består av ni valgkretser:
*Oshakati
*Ongwediva
*Okaku
*Okatana
*Ondangwa
*Ompundja
*Uukwiyu
*Okatjali
*Uuvudhiya

## Referanser
Trevor Berbick

**Trevor Berbick** (1954–2006) var en jamaicansk-canadisk tungvektsbokser. Han var WBCs verdensmester noen måneder i 1986.

Han deltok i OL i 1976 i Montréal der han bokset for Jamaica. Etter OL ble han profesjonell i Canada. Berbick vant de 11 første kampene, hvorav 10 på knockout. Men i den tolvte, den 3. april 1979 gikk han på et tap mot Bernardo Mercado. Berbick fikk sin første tittelkamp 11. april 1981 mot Larry Holmes men den kampen tapte han på poeng. Han møtte deretter Muhammad Ali i Nassau på Bahamas, i en ti-runderskamp og vant på poeng i det som var Alis siste kamp.  Berbick ble WBCs verdensmester 22. mars 1986 da han beseiret Pinklon Thomas på poeng. Men hans tid som mester ble kort, for han tapte tittelen allerede i sin neste kamp. Da møtte han den 20 år gamle Mike Tyson, som gikk sin første tittelkamp. Berbick ble gulvet tre ganger i andre runde av Tyson. Dommerne avbrøt kampen og Tyson vant på teknisk knockout.

Berbick bokset 62 kamper som profesjonell, han vant 50, hvorav 33 på knockout, og tapte 11, mens 1 endte uavgjort.

Berbick ble funnet drept 28. oktober 2006.

## Referanser


## Eksterne lenker
*
Gressholman

**Gressholman** er en gruppe holmer som ligger utenfor Fauskevåg i Harstad kommune ved det nordlige utløpet av Tjeldsundet. Holmene er et viktig friareal om sommeren, og benyttes mye til bading.
Polart molekyl

Et **Polart molekyl**, **dipol**, blir til når to ulike grunnstoffer som inngår i en kjemisk forbindelse vil ha ulik elektronaktivitet. Det vil si at et av atomene vil trekke delingselektronene litt mer til seg. Ettersom konsentrasjonen av elektroner dermed blir høyere i den ene enden av molekylet, vil denne enden bli negativt ladet, og den andre enden positivt ladet.

Polare kovalente bindinger er da når to forskjellige atomer er bundet sammen med et felles elektronpar, vil da disse to atomene med sitt ytterste skall trekke ulikt på bindingselektronene.
Det atomet som trekker mest på det negative elektronparet, får en svak negativ ladning, og det andre atomet får en svak positiv ladning av samme størrelse. 
Den siden som får en svak negativ ladning illustrerer vi med δ (delta-negativ) og den andre enden som da får en svak positiv ladning av samme størrelse angir vi med δ (delta-positiv.

Vann, H2O, er en dipol. Dette kan vi se ved å gni en glasstav og holde den nær en vannstråle. Glasstaven vil da dra vannstrålen ut av retning.
James Buster Douglas

**James «Buster» Douglas** (født 7. april 1960 i Columbus i Ohio i USA) er en amerikansk tungvektsbokser. Han ble verdensmester da han i 1990 overraskende vant over den ubeseirede tungvektsmesteren Mike Tyson

Da Douglas møtte Tyson den 10. februar 1990 i Tokyo i Japan var oddsen hos bookmakerne 42-1 i Tysons favør. Men Douglas overrasket og dominerte kampen fra start, skjønt i åttende runde ble han gulvet av en uppercut fra Tyson. Han var oppe på ni, og klokken ringte før Tyson fikk fullført. Etter kampen protesterte teamet til Tyson. De mente dommeren hadde startet tellingen for sent og at Douglas skulle vært tellet ut og tapt kampen på knockout, men protesten ble avvist. I tiende runde var det Tysons tur til å møte gulvet for første gang i sin boksekarriere. Han klarte ikke å komme opp før dommeren hadde telt til ti, og Douglas var sensasjonelt ny verdensmester.

Med tårefulle øyne dediserte Douglas sin dramatiske seier til sin mor, som kort tid før kampen døde av kreft. Etter kampen snakket han om sin religion og sa at han ikke fryktet Tyson. Gud var den eneste han fryktet. Likevel han klarte ikke å følge opp suksessen, og de nærmeste månedene trente han lite, og han la på seg. Da han senere på året møtte Evander Holyfield i tittelkamp var han langt fra den formen som han var i da han beseiret Tyson. Holyfield vant på knockout i den tredje runden, og Douglas tid som verdensmester var over.

I 1982 bokset Douglas mot Steffen Tangstad. Kampen endte uavgjort.

Douglas bokset 46 kamper som profesjonell. Han vant 38, hvorav 35 på knockout, tapte 6 og 1 endte uavgjort.

## Referanser


## Eksterne lenker
* 
*
Oshikoto (region)

**Oshikoto** er en region i Namibia. Ved folketellingen i 2011 hadde regionen en folkemengde på . 

Bortsett fra Tsumeb og Oniipa har folk slått seg ned i en korridor langs stamveien, og danner noen steder ganske tettbefolkede konsentrasjoner.

Regionen består av ti valgdistrikter:
*Oniipa
*Onayena
*Olukonda
*Omuntele
*Okatope
*Okangolo
*Omuthiygwiipundi
*Engodi
*Guinas
*Oshikoto

## Referanser
Otjozondjupa (region)

**Otjozondjupa** er en region i Namibia. Ved folketellingen i 2011 hadde regionen en folkemengde på . 

Waterberg er et landemerke i regionen.

Grootfontein, Otavi, Otjiwarongo og Okahandja er bundet sammen av jernbane og stamveien som går fra sør til nord.

Regionen består av seks valgkretser:
*Grootfontein
*Otavi
*Okakarara
*Otjiwarongo
*Okahandja
*Omatak

## Referanser
Santa Barbara County

**Santa Barbara County** er et fylke i den amerikanske delstaten California. Det ligger i sørvest i staten og grenser mot San Luis Obispo County i nord, Kern County i nordøst, Ventura County i øst og mot Stillehavet i sør og vest.

Fylket har  innbyggere (2006). Administrasjonssenteret er byen Santa Barbara.

## Byer
*Ballard
*Buellton
*Carpinteria
*Casmalia
*Cuyama
*Goleta
*Guadalupe
*Hope Ranch
*Isla Vista
*Lompoc
*Los Alamos
*Los Olivos
*Mission Canyon
*Mission Hills
*Montecito
*New Cuyama
*Orcutt
*Santa Barbara
*Santa Maria
*Santa Ynez
*Solvang
*Summerland
*Toro Canyon
*Vandenberg Air Force Base
*Vandenberg Village
## Eksterne lenker
* 
*
Bivoks

**Bivoks** fremstilles av honningbier for bygging av bikaker. Voksen dannes i noen kjertler som finnes på undersiden av bienes bakkropp.

Bivoks har et smeltepunkt på 62-65℃, og mykner ved 32-35℃. Egenvekten er 0,96-0,98.

Det finnes to typer bivoks *cera flava *, gul bivoks og *cera alba* hvit bivoks som er bleket og renset.

## Bruk
Bivoksen har oppigjennom tiden vært ettertraktet til forskjellige formål. Friske vokskaker med honning i kan faktisk spises hele, og smaker ganske godt. Bivoks ble brukt mye før som festemiddel, og for å impregnere tråd til å sy, lærtøy og sko.

Bivoks brukes til å støpe vokslys, som har bedre kvalitet enn stearinlys. Bivoks brukes  også mye i kosmetiske og medisinske salver og kremer.

Bivoks er et godkjent tilsetningsstoff i matvarer, og har E-nummer: **E901**

## Eksterne lenker
* Norges birøkterlag – Bivoks 
* Cera Flava. Yellow Wax
* Henriette´s herbal
Danzig-trilogien

***Danzig-trilogien*** (tysk: *Danziger Trilogie*) er en trilogi av den tyske forfatteren Günter Grass om tiden mellom verdenskrigene i Danzig (Gdańsk) og etter.

Bøkene i trilogien er

**[[Blikktrommen]]* (*Die Blechtrommel*), 1959 
**[[Katt og mus]]* (*Katz und Maus*), 1961
**[[Hundeår (roman)|Hundeår]]* (*Hundejahre*), 1963

## Referanser
Steinseide

**Steinseide** er et eid mellom Kollevåg og Hanøy på Askøy i Hordaland. Hovednæring var steinutvinning/steinbrudd. Alle Bergen bys murede kaiområder  samt en rekke broer og kaier i Bergen og omegn er bygd med materiale fra dette området.

## Om navnet
Det rette navnet etter gammel, lokal historie fra ca. 1850 fra slekten: Steinseide, er: Steinseide. Det finnes ikke «T» på slutten her. Ordet «eide» kommer av islandsk/norrønt: *eid* – et landområde med vann eller sjø på begge sider som er bindeledd mellom to landområder.
Rolândia

**Rolândia** er en kommune i delstaten Paraná i sørregionen av Brasil.

Stedet ble grunnlagt av Erich Koch-Weser og andre flyktninger fra nasjonalsosialismen, deriblant mange jøder, og utgjorde en betydelig tyskspråklig koloni i Syd-Amerika. Etter nasjonalsosialismens undergang kom også mange nasjonalsosialister dit. Disse begivenhetene ble beskrevet i dokumentarfilmen «Flukten til jungelen» av Michael Juncker i 1999.

Rolândia er oppkalt etter den såkalte *Bremer Roland*, en verdensberømt statue i Koch-Wesers hjemby Bremen. Årlig feires det Oktoberfest i byen.

Nacional Atlético Clube Rolândia er representert i fotballigaen i Paraná.

## Litteratur
* Friedrich Prüser: *Roland und Rolandia. Zur Aufrichtung eines Bremer Rolandes im brasilianischen Rolandia.* Internationale Verlagsgesellschaft Robert Bargmann, Bremen 1957

## Referanser


## Eksterne lenker
* 
* http://www.trilhaspr.com.br/rolandia/
Arven

**Arven** kan sikte til:

*Bokserien ''Arven'' av Christopher Paolini
*Boken ''Arven'' av Eric Van Lustbader
*Filmen ''Arven'' fra 2003, regissert av Per Fly
*Filmen ''Arven'' fra 1979,  regissert av Anja Breien
*Musikkalbumet ''Arven'' fra 2007, av gruppa Tonereise

## Se også
*Arv (pekerside)
Yuba County

**Yuba County** er et fylke i den amerikanske delstaten California. Det ble opprettet i år 1850. Fylket grenser mot Placer County i sør, Sutter County i vest,  Butte County i nord, Plumas County i nordøst, Sierra County i nordøst og mot Nevada County i øst.

I 2000 hadde fylket  innbyggere. Administrasjonssenteret ligger i byen Marysville. Yuba Countys totale areal er  km² hvorav 34 km² er vann.

## Byer
*Beale Air Force Base
*Camptonville
*Challenge-Brownsville
*Linda
*Loma Rica
*Marysville
*Olivehurst
*Plumas Lake
*Wheatland

## Referanser


## Eksterne lenker
*
Yolo County

**Yolo County** er et fylke i den amerikanske delstaten California. Det ble opprettet i 1850. I 2000 hadde fylket 168&nbsp;660 innbyggere. Administrasjonssenteret ligger i byen Woodland. Yolo Countys totale areal er 2 624 km² hvorav 25 km² er vann.

## Eksterne lenker
*
Chito-ryu

**Chito-ryu** (千唐流) er en stilart innen karate. Navnet avslører stilartens kinesiske røtter: «Chi» betyr tusen – en henspilling på at stilarten baserer seg på tusen års tradisjon, mens «To» er navnet på en kinesisk tidsepoke.

I hjemlandet Japan er Chito-ryu en av de mellomstore stilartene med sine anslagsvis 100 dojoer. Stilarten ble skapt og grunnlagt av Tsuyoshi Chitose rett etter Andre verdenskrig. Dens internasjonale utbredelse skjøt fart på 1950-tallet. Idag er Chito-ryu å finne i 20 land verden over.

Chito-ryu ble i 1992 innført i Norge. Stilarten blir per dags dato representert av flere klubber i Norge. Disse befinner seg i Bergen, Askøy, Stavanger, Bore og Bodø.

## Eksterne lenker
* Chito-ryu International
* Chito-ryu Canada
* Chito-ryu Hong Kong 
* Chito-ryu Nova Scotia
* Chito-ryu Australia
* Universitetets Karateklubb, Bergen
5. etappe i Tour de France 2006

## [[Beauvais]] – [[Caen]]
***Etappe:** 5.
***Dato:** 6. juli 
***Lengde:**  225 km
***Norske resultater:**
:7. Thor Hushovd

## Info
Etappen går fra Beauvais cirka 90 km fra Paris til Caen (en av de mest sentrale byene i invasjonen i Normandie). Etappen er relativt flat, men plaget av mye sidevind.

Samuel Dumoulin og Björn Schröder gikk i brudd tidlig i etappen og dominerte derfor sprintene og klatreetappene sterkt, men de ble tatt igjen noen få kilometer før mål slik at det igjen ble en massespurt. Flere ryttere var involvert i en velt noen kilometer før mål, inkludert Hushovds hjelperytter Julian Dean som også falt like før mål på den fjerde etappen. Óscar Freire vant etappen med god hjelp fra sine hjelperyttere i Rabobank og tok sin andre etappeseier på tre deltakelser i Tour de France. Thor Hushovd havnet på syvendeplass, bak begge sine argeste konkurrenter til den grønne trøyen.

## Sprint og klatrepasseringer
### 1. sprint ([[Les Andelys]])
Etter 66,5 km

### 2. sprint ([[Saint-Georges-du-Vièvre]])
Etter 140,5 km

### 3. sprint ([[Pont-l'Évêque]])
Etter 175 km

### 1. klatring (Mont des Fourches)
Etter 10,5 km, kategori 4

### 2. klatring (Côte du Buquet)
Etter 109 km, kategori 4

### 3. klatring (Côte de Saint-Grégoire-du-Vièvre)
Etter 134,5 km, kategori 4

### 4. klatring (Côte du Boulay)
Etter 159 km, kategori 4

## Resultater

## Eksterne lenker
* Etappebeskrivelse og recap på cyclingnews.com
Buddy Guy

**Buddy Guy** (født **George Guy**, 30. juli 1936 i Lettsworth i Louisiana) er en amerikansk bluesgitarist og sanger. I tillegg til bluessjangeren beveger han seg også innenfor sjangeren rock. Han er kjent som en inspirasjonskilde for Jimi Hendrix, Jimmy Page, Keith Richards, Stevie Ray Vaughan, Jeff Beck, John Mayer og ande blues- og rockeartister.
## Liv og virke
Guy flyttet fra  Louisiana til Chicago i 1957, hvor han ble inspirert av Chicago-bluesen som ble gjort kjent av Muddy Waters og Howlin' Wolf. Denne blues-stilen er Guy sener blitt en viktig eksponent for.

På 1960-tallet spilte Guy som studiomusikker hos Chess Records og innledet et samarbeid med sangeren og munnspilleren Junior Wells. De spilte inn flere album sammen og Buddy Guy har også spilt inn flere album sammen med broren Phil Guy.

Buddy Guy har så langt mottatt åtte Grammy Awards og er også i 2023 nominert i klassen Best Traditional Blues Album for *The Blues Don’t Lie*. Han har mottatt en rekke hederspriser som for eksempel innlemmelse i Blues Hall of Fame (1985 ), National Medal of Arts (2003), innlemmelse i Rock & Roll Hall of Fame (2005), Lifetime Achievement Award fra The Blues Foundation (2010), Kennedy Center Honours (2012), The National GUITAR Museum Lifetime Achievement Award (2014), Grammy Lifetime Achievement Award (2015) og Americana Music Assn. Lifetime Achievement Award (2018),

Guy ble rangert som nummer 23 i Rolling Stone magazines "100 Greatest Guitarists of All Time" og sangen hans "Stone Crazy" ble rangert som nummer 78 på Rolling Stone listen over "100 Greatest Guitar Songs of All Time".

I 1999 skrev Guy boken "Damn Right I've Got the Blues", med Donald Wilcock, og i 2012 skrev han selvbiografi "When I Left Home: My Story", med David Ritz.

Ifølge Eric Clapton, John Mayer og avdøde Stevie Ray Vaughn er Buddy Guy tidenes største bluesgitarist.

## Diskografi
### Album

* *Left My Blues in San Francisco* (1967)
* *A Man and the Blues* (1968)
* *Hold That Plane!* (1972)
* *The Blues Giant / Stone Crazy!* (1979)
* *Breaking Out* (1980)
* *DJ Play My Blues* (1982)
* *Damn Right, I've Got the Blues* (1991)
* *Feels Like Rain* (1993)
* *Slippin' In* (1994)
* *Heavy Love* (1998)
* *Sweet Tea* (2001)
* *Blues Singer* (2003)
* *Bring 'Em In* (2005)
* *Skin Deep* (2008)
* *Living Proof* (2010)
* *Rhythm & Blues* (2013)
* *Born to Play Guitar* (2015)
* *The Blues Is Alive and Well* (2018)
* *The Blues Don't Lie* (2022)

### Med Junior Wells

* *Hoodoo Man Blues* (1965)
* *Chicago / The Blues / Today!, Vol. 1* (1966)
* *It's My Life, Baby!* (1966)
* *Coming at You* (1968)
* *Buddy and the Juniors* (1970, med Junior Mance)
* *Southside Blues Jam* (1970)
* *Play the Blues* (1972)
* *Pleading the Blues* (1979)
* *Going Back* (1981)
* *Alone & Acoustic* (1991)
* *Better Off with the Blues* (1993)

### Med Phil Guy

* *Buddy & Phil* (1981)
* *The Red Hot Blues of Phil Guy* (1982)
* *Bad Luck Boy* (1983)
* *All Star Chicago Blues Session* (1994)
* *He's My Blues Brother* (2006)

### Med Memphis Slim

* *Southside Reunion* (1971)

## Referanser


## Eksterne lenker
* 
* 
* 
*
6. etappe i Tour de France 2006

## [[Beauvais]] – [[Caen]]
***Etappe:** 6.
***Dato:** 7. juli 
***Lengde:**  189 km
***Norske resultater:**
:5. Thor Hushovd

## Info
En relativt rolig etappe med bare en kategorisert klatring og tre sprintetapper.  På forhånd var det ventet at mange deltakere ville ta det med ro for å ha gode muligheter på neste dags tempoetappe.

Giuseppe Guerini, David Lopez Garcia, Vincente Garcia Acosta og Stéphane Augé gikk i brudd etter 9 km. De fkk snart følge av tourens eneste svenske, Magnus Bäckstedt. De var i brudd helt til slutten av klatringen hvor hovedfeltet med Bouygues Télécom-laget i spissen, for å hindre at Jérôme Pineau mistet for mange poeng i klatrekonkurransen. De ble tatt igjen like før toppen, men Pineau fikk 2 poeng med en tredjeplass bak Giuseppe Guerini og David López García.

Etter ca. 130 km kom det ett nytt brudd, denne gangen med andremann i ungdomstrøyen Benoit Vaugrenard, Stephane Auge, Christian Knees og Florent Brard. Litt senere dannet Hushovd og 16 andre ryttere et nytt brudd som prøvde å innhente lederne, men de ble snart kjørt inn igjen. Trioen beholdt ledelsen og vant dermed alle spurtpoengene i dagens andre sprint, 4 minutter og 10 sekunder foran hovedfeltet. I massespurten ble Robbie McEwen igjen den sterkeste og vant dermed sin tredje etappe i årets tour.

## Sprint og klatrepasseringer
### 1. sprint ([[Villedieu-lès-Bailleul]])
Etter 46 km

### 2. sprint ([[Chantrigné]])
Etter 116,5 km

### 3. sprint ([[Juvigné]])
Etter 162,5 km

### 1. klatring (Côte de la Hunière)
Etter 27,5 km, kategori 3

## Resultater

## Eksterne lenker
* Etappebeskrivelse og recap på cyclingnews.com
Olaf Thommessen

**Olaf Thommessen** er navnet til flere personer:

*Ola Thommessen (1851–1942), journalist og politiker (Frisinnede Venstre)
*Olaf Thommesen (1875−1922), forretningsmann
*Olav Anton Thommessen (1946–), komponist
*Olemic Thommessen (1956–), politiker (Høyre)
*Olaf Thommessen (1966), forretningsmann og politiker (Venstre)
Paper Mario

***Paper Mario*** er et videospill utgitt av Nintendo til Nintendo 64. I spillet er Mario og alle andre figurer og objekter tynne som papir. I 2004 ble oppfølgeren *[[Paper Mario: The Thousand-Year Door]]* utgitt til Nintendo GameCube, og enda en oppfølger, *[[Super Paper Mario]]*, kom ut i 2007 til Wii.

## Handling
Spillets historie er sentrert rundt Mario  når han forsøker å gjenvinne de syv Star Spirits, som er forseglet av spillets antagonist Bowser og hans assistent, Kammy Koopa. Spilleren kontrollerer karakteren Mario, som kan hoppe og bruke en hammer for å overvinne fysiske hindringer plassert i spillets over-verden. Mange av spillets gåter og grenser er basert på ferdighetene til Mario og hans forskjellige partnere, som hver har en spesialisert ferdighet som kreves for progresjon i spillet.

Spilleren får etter hvert flere allierte når de går videre til forskjellige områder i spillet. Bare en enkelt partner kan følge Mario i over-verdenen, selv om spilleren når som helst kan bytte på dem. Disse karakterene kan også hjelpe  Mario i løpet av spillets kamper. Men skadene som blir påført dem resulterer i midlertidig lammelse fordi de ikke har noen individuell HP-statistikk. Spilleren kan også oppdage skjulte oppgraderinger i spillets over-verden, som kan fremme en av karakterene til en ny rang.

Progresjon gjennom Paper Mario er avhengig av samspill med spillets ikke-spillbare karakterer, som ofte kan gi ledetråder eller andre opplysninger om neste begivenhet i historien. Spillet i "Mushroom Kingdom" begynner når Mario og Luigi mottar en invitasjon fra Peach til fest ved et stort slott. Men Bowser angriper slottet hennes i løpet av festen, overmanner Mario med sin uovervinnelighet som Bowser oppnådde ved å stjele Star Rod og fengsle de syv Star Spirits. Mario blir kastet vekk fra slottet, og lander i Goomba Village - hvor han blir hjulpet av Goombario og hans familie. Mario og Goombario finner veien til Shooting Star Summit, hvor de svekkede syv Star Spirits ber Mario stoppe Bowser.

## Eksterne lenker
*
Central (Botswana)

**Central** er det største distriktet i Botswana i areal. Det tilsvarer det tradisjonelle hjemlandet til bamangwato-folket. Noen av de politiske lederne kommer fra distriktet, blant andre tidligere president Seretse Khama, dagens president Festus Mogae og dagens visepresident generalløytnant Seretse Khama Ian Khama.

De største befolkningssentrene inkluderer to av Afrikas største tradisjonelle landsbyer, Palapye og Serowe. Distriktet inneholder også bielver av Limpopoelven, og disse har en tendens til raskt å flomme over når plutselige regnstormer trekker østover inn i Limpopo.

## Eksterne lenker
*